Document ID: 32013R0777

ΚΑΝΟΝΙΣΜΌΣ (ΕΕ) αριθ. 777/2013 ΤΗΣ ΕΠΙΤΡΟΠΉΣ
της 12ης Αυγούστου 2013
για την τροποποίηση των παραρτημάτων II, ΙΙΙ και V του κανονισμού (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου όσον αφορά τα ανώτατα όρια καταλοίπων για τις ουσίες clodinafop, clomazone, diuron, ethalfluralin, ioxynil, iprovalicarb, maleic hydrazide, mepanipyrim, metconazole, prosulfocarb και tepraloxydim μέσα ή πάνω σε ορισμένα προϊόντα
(Κείμενο που παρουσιάζει ενδιαφέρον για τον ΕΟΧ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της 23ης Φεβρουαρίου 2005, για τα ανώτατα όρια καταλοίπων φυτοφαρμάκων μέσα ή πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου (1), και ιδίως το άρθρο 14 παράγραφος 1 στοιχείο α) και το άρθρο 49 παράγραφος 2,
Εκτιμώντας τα ακόλουθα:
(1)
Όσον αφορά τις ουσίες ioxynil, iprovalicarb, maleic hydrazide και mepanipyrim καθορίζονται ανώτατα όρια καταλοίπων (ΑΟΚ) στο παράρτημα II και στο μέρος B του παραρτήματος III του κανονισμού (ΕΚ) αριθ. 396/2005. Όσον αφορά τις ουσίες clodinafop, clomazone, diuron, ethalfluralin, metconazole, prosulfocarb και tepraloxydim, τα ΑΟΚ καθορίζονται στο μέρος Α του παραρτήματος III του εν λόγω κανονισμού.
(2)
Όσον αφορά την ουσία clodinafop, η Ευρωπαϊκή Αρχή για την Ασφάλεια των Τροφίμων, στο εξής «η Αρχή», υπέβαλε αιτιολογημένη γνώμη σχετικά με τα υφιστάμενα ΑΟΚ σύμφωνα με το άρθρο 12 παράγραφος 2 του κανονισμού (ΕΚ) αριθ. 396/2005 σε συνδυασμό με την παράγραφο 1 του ίδιου άρθρου (2). Η Αρχή πρότεινε την τροποποίηση του ορισμού των καταλοίπων. Συνέστησε να μειωθούν τα ΑΟΚ για τους σπόρους σίκαλης και τους σπόρους σιταριού. Για άλλα προϊόντα συνέστησε αύξηση ή διατήρηση των υφιστάμενων ΑΟΚ.
(3)
Όσον αφορά την ουσία clomazone, η Αρχή υπέβαλε αιτιολογημένη γνώμη σχετικά με τα υφιστάμενα ΑΟΚ σύμφωνα με το άρθρο 12 παράγραφος 2 του κανονισμού (ΕΚ) αριθ. 396/2005 σε συνδυασμό με την παράγραφο 1 του ίδιου άρθρου (3). Η Αρχή συνέστησε να μειωθούν τα ΑΟΚ για τα βότανα, τους σπόρους ελαιοκράμβης και τους σπόρους κολοκύθας. Για άλλα προϊόντα συνέστησε αύξηση ή διατήρηση των υφιστάμενων ΑΟΚ. Η Αρχή κατέληξε στο συμπέρασμα ότι όσον αφορά τα ΑΟΚ για αγγούρια, πεπόνια (kiwanos) και γογγυλοκράμβες, ορισμένες πληροφορίες δεν ήταν διαθέσιμες και ότι ήταν αναγκαία περαιτέρω εξέταση από τους υπευθύνους διαχείρισης του κινδύνου. Δεδομένου ότι δεν υπάρχει κίνδυνος για τους καταναλωτές, τα ΑΟΚ για τα εν λόγω προϊόντα θα πρέπει να καθοριστούν στο παράρτημα II του κανονισμού (ΕΚ) αριθ. 396/2005 στο σημερινό τους επίπεδο ή στο επίπεδο που προσδιόρισε η Αρχή. Τα εν λόγω ΑΟΚ θα επανεξεταστούν με βάση τις διαθέσιμες πληροφορίες εντός δύο ετών από τη δημοσίευση του παρόντος κανονισμού.
(4)
Όσον αφορά την ουσία diuron, η Αρχή υπέβαλε αιτιολογημένη γνώμη σχετικά με τα υφιστάμενα ΑΟΚ σύμφωνα με το άρθρο 12 παράγραφος 2 του κανονισμού (ΕΚ) αριθ. 396/2005 σε συνδυασμό με την παράγραφο 1 του ίδιου άρθρου (4). Η Αρχή πρότεινε την τροποποίηση του ορισμού των καταλοίπων. Η Αρχή συνέστησε να μειωθούν τα ΑΟΚ για μηλοειδή και οινοποιήσιμα σταφύλια. Για άλλα προϊόντα συνέστησε αύξηση ή διατήρηση των υφιστάμενων ΑΟΚ. Η Αρχή κατέληξε στο συμπέρασμα ότι όσον αφορά τα ΑΟΚ για μηλοειδή και οινοποιήσιμα σταφύλια, ορισμένες πληροφορίες δεν ήταν διαθέσιμες και ότι ήταν αναγκαία περαιτέρω εξέταση από τους υπευθύνους διαχείρισης του κινδύνου. Δεδομένου ότι δεν υπάρχει κίνδυνος για τους καταναλωτές, τα ΑΟΚ για τα εν λόγω προϊόντα θα πρέπει να καθοριστούν στο παράρτημα II του κανονισμού (ΕΚ) αριθ. 396/2005 στο σημερινό τους επίπεδο ή στο επίπεδο που προσδιόρισε η Αρχή. Τα εν λόγω ΑΟΚ θα επανεξεταστούν με βάση τις διαθέσιμες πληροφορίες εντός δύο ετών από την ημερομηνία δημοσίευσης του παρόντος κανονισμού.
(5)
Όσον αφορά την ουσία ethalfluralin, επειδή η χρήση της δεν είναι πλέον εγκεκριμένη στην Ένωση και δεν έχει κοινοποιηθεί καμία εγκεκριμένη χρήση σε τρίτες χώρες, η Αρχή συνέστησε να μειωθούν τα ΑΟΚ για όλα τα προϊόντα στο οικείο επίπεδο αναλυτικού προσδιορισμού (ΕΑΠ). Επομένως τα ΑΟΚ για την ουσία ethalfluralin στα παραρτήματα II και ΙΙΙ θα πρέπει να διαγραφούν.
(6)
Όσον αφορά την ουσία ioxynil, η Αρχή υπέβαλε αιτιολογημένη γνώμη σχετικά με τα υφιστάμενα ΑΟΚ σύμφωνα με το άρθρο 12 παράγραφος 2 του κανονισμού (ΕΚ) αριθ. 396/2005 σε συνδυασμό με την παράγραφο 1 του ίδιου άρθρου (5). Η Αρχή συνέστησε την αύξηση ή διατήρηση των υφιστάμενων ΑΟΚ για όλα τα προϊόντα.
(7)
Όσον αφορά την ουσία iprovalicarb, η Αρχή υπέβαλε αιτιολογημένη γνώμη σχετικά με τα υφιστάμενα ΑΟΚ σύμφωνα με το άρθρο 12 παράγραφος 2 του κανονισμού (ΕΚ) αριθ. 396/2005 σε συνδυασμό με την παράγραφο 1 του ίδιου άρθρου (6). Η Αρχή συνέστησε να μειωθούν τα ΑΟΚ για πατάτες, ντομάτες, μαρούλια, σκαρόλα και ρόκα. Για άλλα προϊόντα συνέστησε αύξηση ή διατήρηση των υφιστάμενων ΑΟΚ. Η Αρχή κατέληξε στο συμπέρασμα ότι όσον αφορά τα ΑΟΚ για μαρούλια, σκαρόλα και ρόκα, ορισμένες πληροφορίες δεν ήταν διαθέσιμες και ότι ήταν αναγκαία περαιτέρω εξέταση από τους υπευθύνους διαχείρισης του κινδύνου. Δεδομένου ότι δεν υπάρχει κίνδυνος για τους καταναλωτές, τα ΑΟΚ για τα εν λόγω προϊόντα θα πρέπει να καθοριστούν στο παράρτημα II του κανονισμού (ΕΚ) αριθ. 396/2005 στο σημερινό τους επίπεδο ή στο επίπεδο που προσδιόρισε η Αρχή. Τα εν λόγω ΑΟΚ θα επανεξεταστούν με βάση τις διαθέσιμες πληροφορίες εντός δύο ετών από τη δημοσίευση του παρόντος κανονισμού.
(8)
Όσον αφορά την ουσία maleic hydrazide (μηλεϊνικό υδραζίδιο), η Αρχή υπέβαλε αιτιολογημένη γνώμη σχετικά με τα υφιστάμενα ΑΟΚ σύμφωνα με το άρθρο 12 παράγραφος 2 του κανονισμού (ΕΚ) αριθ. 396/2005 σε συνδυασμό με την παράγραφο 1 του ίδιου άρθρου (7). Η Αρχή πρότεινε την τροποποίηση του προσδιορισμού των καταλοίπων για το γάλα και συνέστησε να μειωθούν τα ΑΟΚ για το αγελαδινό γάλα, το πρόβειο γάλα και το κατσικίσιο γάλα. Για άλλα προϊόντα συνέστησε αύξηση ή διατήρηση των υφιστάμενων ΑΟΚ. Η Αρχή κατέληξε στο συμπέρασμα ότι όσον αφορά τα ΑΟΚ για πατάτες, καρότα, παστινάκη, σκόρδα, κρεμμύδια και ασκαλώνια, ορισμένες πληροφορίες δεν ήταν διαθέσιμες και ότι ήταν αναγκαία περαιτέρω εξέταση από τους υπευθύνους διαχείρισης του κινδύνου. Δεδομένου ότι δεν υπάρχει κίνδυνος για τους καταναλωτές, τα ΑΟΚ για τα εν λόγω προϊόντα θα πρέπει να καθοριστούν στο παράρτημα II του κανονισμού (ΕΚ) αριθ. 396/2005 στο σημερινό τους επίπεδο ή στο επίπεδο που προσδιόρισε η Αρχή. Τα εν λόγω ΑΟΚ θα επανεξεταστούν με βάση τις διαθέσιμες πληροφορίες εντός δύο ετών από την ημερομηνία δημοσίευσης του παρόντος κανονισμού.
(9)
Όσον αφορά την ουσία mepanipyrim, η Αρχή υπέβαλε αιτιολογημένη γνώμη σχετικά με τα υφιστάμενα ΑΟΚ σύμφωνα με το άρθρο 12 παράγραφος 2 του κανονισμού (ΕΚ) αριθ. 396/2005 σε συνδυασμό με την παράγραφο 1 του ίδιου άρθρου (8). Η Αρχή πρότεινε την τροποποίηση του ορισμού των καταλοίπων. Η Αρχή συνέστησε να μειωθούν τα ΑΟΚ για επιτραπέζια σταφύλια, οινοποιήσιμα σταφύλια, φράουλες, ντομάτες και μελιτζάνες. Για άλλα προϊόντα συνέστησε αύξηση ή διατήρηση των υφιστάμενων ΑΟΚ.
(10)
Όσον αφορά την ουσία metconazole, η Αρχή υπέβαλε αιτιολογημένη γνώμη σχετικά με τα υφιστάμενα ΑΟΚ σύμφωνα με το άρθρο 12 παράγραφος 2 του κανονισμού (ΕΚ) αριθ. 396/2005 σε συνδυασμό με την παράγραφο 1 του ίδιου άρθρου (9). Η Αρχή πρότεινε την τροποποίηση του ορισμού των καταλοίπων. Η Αρχή συνέστησε να μειωθούν τα ΑΟΚ για μπιζέλια (νωπά χωρίς λοβό), αραχίδες, σπόρους σίκαλης και βοδινό συκώτι. Για άλλα προϊόντα συνέστησε αύξηση ή διατήρηση των υφιστάμενων ΑΟΚ. Η Αρχή κατέληξε στο συμπέρασμα ότι όσον αφορά τα ΑΟΚ για πεπόνια (kiwanos), ορισμένες πληροφορίες δεν ήταν διαθέσιμες και ότι ήταν αναγκαία περαιτέρω εξέταση από τους υπευθύνους διαχείρισης του κινδύνου. Δεδομένου ότι δεν υπάρχει κίνδυνος για τους καταναλωτές, τα ΑΟΚ για τα εν λόγω προϊόντα θα πρέπει να καθοριστούν στο παράρτημα II του κανονισμού (ΕΚ) αριθ. 396/2005 στο σημερινό τους επίπεδο ή στο επίπεδο που προσδιόρισε η Αρχή. Τα εν λόγω ΑΟΚ θα επανεξεταστούν με βάση τις διαθέσιμες πληροφορίες εντός δύο ετών από την ημερομηνία δημοσίευσης του παρόντος κανονισμού.
(11)
Όσον αφορά την ουσία prosulfocarb, η Αρχή υπέβαλε αιτιολογημένη γνώμη σχετικά με τα υφιστάμενα ΑΟΚ σύμφωνα με το άρθρο 12 παράγραφος 2 του κανονισμού (ΕΚ) αριθ. 396/2005 σε συνδυασμό με την παράγραφο 1 του ίδιου άρθρου (10). Η Αρχή συνέστησε να μειωθούν τα ΑΟΚ για πατάτες, ραπανοσέλινα, αγριοραπάνια, παστινάκη, ρίζες μαϊντανού, λαγόχορτα, κρεμμύδια, ασκαλώνια, φρέσκα κρεμμύδια (ανοιξιάτικα), φασόλια (νωπά με λοβό), φασόλια (νωπά χωρίς λοβό), μπιζέλια (νωπά με λοβό), μπιζέλια (νωπά χωρίς λοβό), σπαράγγια, σέλινο, αγκινάρες, πράσα, φασόλια (ξηρά), μπιζέλια (ξηρά), σπόρους παπαρούνας, σπόρους ηλίανθου, σπόρους κριθαριού, σπόρους βρώμης, σπόρους σίκαλης και σπόρους σιταριού. Για άλλα προϊόντα συνέστησε αύξηση ή διατήρηση των υφιστάμενων ΑΟΚ. Η Αρχή κατέληξε στο συμπέρασμα ότι όσον αφορά τα ΑΟΚ για φράουλες, καρότα, ραπανοσέλινα, αγριοραπάνια, παστινάκη, ρίζες μαϊντανού, λαγόχορτα, βότανα, σέλινο και μπαχαρικά (από σπόρους και από φρούτα και απύρηνους καρπούς), ορισμένες πληροφορίες δεν ήταν διαθέσιμες και ότι ήταν αναγκαία περαιτέρω εξέταση από τους υπευθύνους διαχείρισης του κινδύνου. Δεδομένου ότι δεν υπάρχει κίνδυνος για τους καταναλωτές, τα ΑΟΚ για τα εν λόγω προϊόντα θα πρέπει να καθοριστούν στο παράρτημα II του κανονισμού (ΕΚ) αριθ. 396/2005 στο σημερινό τους επίπεδο ή στο επίπεδο που προσδιόρισε η Αρχή. Τα εν λόγω ΑΟΚ θα επανεξεταστούν με βάση τις διαθέσιμες πληροφορίες εντός δύο ετών από την ημερομηνία δημοσίευσης του παρόντος κανονισμού.
(12)
Όσον αφορά την ουσία tepraloxydim, η Αρχή υπέβαλε αιτιολογημένη γνώμη σχετικά με τα υφιστάμενα ΑΟΚ σύμφωνα με το άρθρο 12 παράγραφος 2 του κανονισμού (ΕΚ) αριθ. 396/2005 σε συνδυασμό με την παράγραφο 1 του ίδιου άρθρου (11). Η Αρχή πρότεινε την τροποποίηση του ορισμού των καταλοίπων. Η Επιτροπή συνέστησε να μειωθούν τα ΑΟΚ για πατάτες, κοκκινογούλια, καρότα, ραπανοσέλινα, αγριοραπάνια, παστινάκη, ρίζες μαϊντανού, λαγόχορτα, γουλιά (είδος κράμβης), γογγύλια, φασόλια (ξηρά), φακές (ξηρές), μπιζέλια (ξηρά), λιναρόσπορος, σπόρους κράμβης, κρέας πουλερικών, λίπος πουλερικών, συκώτι πουλερικών και αυγά πτηνών. Για άλλα προϊόντα συνέστησε αύξηση ή διατήρηση των υφιστάμενων ΑΟΚ. Η Αρχή κατέληξε στο συμπέρασμα ότι όσον αφορά τα ΑΟΚ για φράουλες, άλλα μικρά φρούτα και απύρηνους καρπούς, κολοκυνθοειδή (με βρώσιμο φλοιό), κράμβες, φύλλα σέλινου, πράσα, φασόλια (ξηρά), φακές και μπιζέλια (ξηρά), ορισμένες πληροφορίες δεν ήταν διαθέσιμες και ότι ήταν αναγκαία περαιτέρω εξέταση από τους υπευθύνους διαχείρισης του κινδύνου. Δεδομένου ότι δεν υπάρχει κίνδυνος για τους καταναλωτές, τα ΑΟΚ για τα εν λόγω προϊόντα θα πρέπει να καθοριστούν στο παράρτημα II του κανονισμού (ΕΚ) αριθ. 396/2005 στο σημερινό τους επίπεδο ή στο επίπεδο που προσδιόρισε η Αρχή. Τα εν λόγω ΑΟΚ θα επανεξεταστούν με βάση τις διαθέσιμες πληροφορίες εντός δύο ετών από την ημερομηνία δημοσίευσης του παρόντος κανονισμού.
(13)
Με βάση τις αιτιολογημένες γνώμες της Αρχής και λαμβανομένων υπόψη των συναφών με το εξεταζόμενο θέμα παραγόντων, οι ενδεικνυόμενες τροποποιήσεις των ΑΟΚ πληρούν τις απαιτήσεις του άρθρου 14 παράγραφος 2 του κανονισμού (ΕΚ) αριθ. 396/2005.
(14)
Μέσω του Παγκόσμιου Οργανισμού Εμπορίου, ζητήθηκε η γνώμη των εμπορικών εταίρων της Ένωσης για τα νέα ΑΟΚ και ελήφθησαν υπόψη οι παρατηρήσεις τους.
(15)
Πριν από την έναρξη ισχύος των τροποποιημένων ΑΟΚ πρέπει να μεσολαβήσει εύλογο χρονικό διάστημα που θα επιτρέψει στα κράτη μέλη και στα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις που θα προκύψουν από την τροποποίηση των ΑΟΚ.
(16)
Συνεπώς, το παράρτημα II του κανονισμού (ΕΚ) αριθ. 396/2005, το μέρος Α και το μέρος Β του παραρτήματος III και το παράρτημα V του εν λόγω κανονισμού θα πρέπει να τροποποιηθούν αναλόγως.
(17)
Για να καταστεί δυνατή η κανονική διάθεση στην αγορά, η μεταποίηση και η κατανάλωση των προϊόντων, ο παρών κανονισμός θα πρέπει να προβλέπει μεταβατική ρύθμιση για τα προϊόντα που έχουν παραχθεί νόμιμα πριν από την τροποποίηση των ΑΟΚ και για τα οποία προκύπτει από τα στοιχεία ότι τηρείται υψηλό επίπεδο προστασίας των καταναλωτών.
(18)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων και ούτε το Ευρωπαϊκό Κοινοβούλιο ούτε το Συμβούλιο αντιτάχθηκαν σε αυτά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα II, III και V του κανονισμού (ΕΚ) αριθ. 396/2005 τροποποιούνται σύμφωνα με το παράρτημα του παρόντος κανονισμού.
Άρθρο 2
Ο κανονισμός (ΕΚ) αριθ. 396/2005, ως είχε πριν από την τροποποίησή του από τον παρόντα κανονισμό, εξακολουθεί να εφαρμόζεται στα προϊόντα που έχουν παραχθεί πριν από τις 6 Μαρτίου 2014.
Άρθρο 3
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από τις 6 Μαρτίου 2014.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Αυγούστου 2013.

Labels: 1
17
20
0
3
6